

|  |
| --- |
| **ОТЧЕТЕН ДОКЛАД**  |
| **НА КОМИСИЯТА ПО ПОМИЛВАНЕТО** |
| **01 – 31.МАЙ.2012 г.** |

Администрация на Президента

 **СЪДЪРЖАНИЕ:**

1. Таблична справка за постъпилите и разгледани молби за помилване
2. Аналитична справка за дейността по помилване
3. Административна дейност на Комисията: цели, резултати и перспективи

На основание чл. 7(4) от Правилата за работа на Комисията по помилването (ПРКП),

утвърдени с Указ № 80/23.02.2012 г. на Президента на Република България

1. **Таблична справка за постъпилите и разгледани молби за помилване**

|  |  |
| --- | --- |
| **Показател** | **Брой** |
| **Молби за помилване, постъпили в КП**  | **Общо**  | **352** |
| **От тях получени преди 01.05.2012 г.** | **277** |
| **От тях получени след 01.05.2012 г.** | **75** |
| **Разгледани от КП молби** | **Общо** | **188** |
| **Прекратени**  | **Общо** | **15** |
| Няма нови обстоятелства след скорошно произнасяне на Вицепрезидента  | **15** |
| **Решени с предложение за помилване** | **0** |
| **Решени с предложение за отказ от помилване** | **173** |
| **С окончателно произнасяне на Вицепрезидента** | **Помилване** | **0** |
| **Отказ от помилване** | **173** |
| **Прекратяване** | **15** |
| **Остават за разглеждане** | **В процес на разглеждане** | **68** |
| **Чакащи справки от други институции** | **96** |
| **Срокове (средно)** | Срок от завеждането на молбата до разпределението й за доклад | **3 седм.** |
| Подготовка на доклад (срок от разпределение до докладване в заседание) | **7 дни** |
| Внасяне за произнасяне при Вицепрезидента | **1 ден** |
| **Осъдени, молбата за които е разгледана** | **Общо[[1]](#footnote-1)** (от тях осъдени за[[2]](#footnote-2)): | **146** |
|  Убийство | **43** |
|  Изнасилване | **15** |
|  Блудство | **7** |
|  Кражби | **53** |
|  Грабежи | **18** |
|  Грабеж, придружен с убийство / опит за убийство | **9** |
|  Измама | **7** |
|  Хулиганство | **6** |
|  Системно управление на МПС без правоспособност/ в пияно състояние, | **4** |
| Организирана престъпна дейност | **6** |
|  Контрабанда, разпространение или дейности с цел разпространение на наркотици в особено големи размери | **10** |
| Средна / тежка телесна повреда, палеж, причиняване на смърт при управление на МПС, насилствен трафик на деца | **15 (по 3)** |
|  Продажба на акцизни стоки без бандерол, фалшификация на документи, престъпления с предмет подправени/неистински парични знаци, незаконно притежание на оръжие и забранени вещества, незаконно пресичане на границата, сводничество на деца, убийство при смесена вина, изнудване | **15 (по 2)** |
|  Убийство при превишаване пределите на неизбежната отбрана, закана с убийство, закана на длъжностно лице, набедяване, принуда, причиняване на средна телесна повреда, незаконно проникване в чуждо жилище, бракониерство на дървен материал, присвояване в големи размери, престъпно отнемане на МПС, хомосексуално насилие към малолетни, обсебване, изнудване, придружено със средна телесна повреда, използване на чужда банкова карта, задържане на заложник, изнасилване на дете, довело до опит за самоубийство, насилствено блудство с дете, довело до опит за самоубийство, вещно укривателство, престъпление против религиозните права, документно престъпление, престъпно проникване в чуждо жилище | **20 (по 1)** |
| **Видове наказания** | Доживотен затвор (с право на замяна) | **5** |
| Смърт, заменено с доживотен затвор без замяна чрез помилване с Указ № 4/25.01.1999 на Вицепрезидента  | **2** |
| Лишаване от свобода | **139** |

1. **Аналитична справка за дейността по помилване**

През отчетния период Комисията е предложила да бъдат **прекратени** преписките по молби на осъдени, които повторно молят за помилване, след като им е било отказано, като в последващата молба липсват данни за новонастъпили обстоятелства, налагащи ново разглеждане на случая по същество. По една преписка е отпаднало обстоятелството, поради което е била прекратена (преустановено положение на висящ процес), и същата е разгледана по същество.

През май Комисията продължава да следва възгледа, че **помилването е изключителен способ** за освобождаване от изтърпяване на наложено наказание и се придържа към досегашната си практика то:

**ЦЕЛИ И СРЕДСТВА**

Дейността на КП през май бе подчинена на **целите**:

**1. Усъвършенстване на дейността по помилването.**

**2. Развиване на единна и предсказуема политика по помилването.**

Основни **средства** за постигането им са:

1. подобряване на **комуникацията** с държавните органи по изпълнение на наказанията;

2. подробно запознаване с действащите практики за корекционна дейност и оценка на риска в затворите.

**-**да не влиза в **конкуренция с други приложими институти** на наказателното и наказателно-изпълнителното право за облекчаване на наказателната репресия;

**-**да не представлява **ревизия на постановената присъда**;

**-**да не **омаловажава извършеното престъпление** и да не проявява незачитане към вредите, понесени от пострадалите лица;

**-**да **подкрепя положителното развитие на личността** на осъдения и неговата ресоциализация, когато такива процеси се развиват и осъденият представлява намаляващ риск за обществото.

През май Комисията не е направила предложение за помилване.

Във всички разгледани случаи тя е преценила, че **те не са изключителни**, като специално е анализирано здравословното и семейното състояние на осъдения, когато има данни то да е влошено.

При всяко произнасяне е преценяван и критерият **хуманност**, но в съотношение с основни принципи и постановки на наказателната политика (съответствие на престъпление и наказание, целесъобразност на наказанието, неотвратимост на наказанието и др.) и правата на третите лица.

При решаването на всички случаи се прилагат **еднакви критерии**, а Комисията се произнася колективно след дискусия и с консенсус.

**3. Административна дейност на Комисията:**

**цели, резултати и перспективи**

|  |  |
| --- | --- |
| **№ на заседание,** **дата на провеждане** | **Брой молби** |
| **разпределени**  | **докладвани**  | **произнасяне по**  |
| **XI, 10.05.2012 г.** | 58 | 98 | 98 |
| **XI, 17.05.2012 г.** | 37 | 23 | 23 |
| **XII, 23.05.2012 г.** | 0 | 37 | 37 |
| **XIII, 31.05.2012 г.** | 70 | 30 | 30 |
| **Общо:** | **188** |

През май Председателят и главният експерт на Комисията продължиха консултации с екипите на местата за лишаване от свобода с работни срещи в затворите в Пловдив (23 май) и Враца (28 май) и в поправителния дом за непълнолетни лица в Бойчиновци (30 май). Бяха обсъдени практиките по оценка на риска, сроковете и процедурите по изготвяне и съдържанието на справките, криминогенни рискове, структурата на престъпността по места, динамиката на рецидивната престъпност, ефективността на корекционната дейност, приложното поле на помилването, битовите условия и др.

Комисията провеждаше **заседанията** си всеки четвъртък (с изключение на 4.май.2012 г. поради работно отсъствие на председателя на Комисията от страната) при дневен ред: докладване, обсъждане и произнасяне по молби за помилване; разни. На последното заседание започна подготовката на конференция по проблемите на помилването и свързаните с него държавни политики, насрочена за началото на юли 2012 г.

**РЕЗУЛТАТИ:**

1. **През май броят решени молби надхвърля броя на новопостъпилите.** Броят неразгледани молби, постъпили в предходни периоди, за които се изчакват документи от други институции, намалява от 227 в началото на май до 167 в края на май. Комисията се е произнесла по същество по общо 166 молби подадени за общо 140 осъдени лица. И през май натовареността с доклади се определя единствено от броя на молбите, за които е получена изисканата информация – по всички Комисията се е произнесла в срока по чл. 6 от ПРКП, като молбите се разпределят за доклад незабавно след получаване на справките.
2. **Подобрена комуникация с посетените затвори.** След обсъждане в Комисията и на основата на информация, получена при срещите с екипите на затворите, бяха изяснени въпроси по тълкуване на оценката на риска, особености на продължителността на лишаването от свобода, значението на динамичните и статичните рискови фактори при преценка на поправянето и др.
3. **Повишаване на аналитичната обезпеченост на дейността на Комисията.**
4. **Дейност по същество** (вж. табличната и аналитичната справка по-горе).
1. Броят на молителите е по-малък от този на разгледаните молби, тъй като за 10 осъдени са постъпили нови общо 15 молби след произнасянето на Вицепрезидента, а за останалите са подадени повече от една молба към датата на разглеждането. [↑](#footnote-ref-1)
2. Броят на извършените престъпления надхвърля броя на осъдените, тъй като някои от осъдените са наказвани за повече от едно престъпление. [↑](#footnote-ref-2)